Šimon Nemec

Šimon Nemec (født 15. februar 2004) er en slovakisk profesjonell ishockeyspiller som er under kontrakt for klubben New Jersey Devils i National Hockey League (NHL) og spiller for Utica Comets i farmerligaen American Hockey League (AHL). Han ble draftet av Devils som nummer to i første runde i NHL Entry Draft 2022, og sammen med løperen Juraj Slafkovský (som ble valgt som nummer én) er de de to høyest draftede slovakerne i NHL-historien.

Nemec har representert Slovakia internasjonalt og debuterte ved VM 2021 i Riga. Han har deltatt i tre VM-turneringer og én OL-turnering (2022), hvor han tok bronse. 

Nemec har blitt identifisert som et medlem av en ny generasjon av lovende slovakiske ishockeyspillere, sammen med Slafkovský. Hans gjennombrudd internasjonalt kom under Vinter-OL 2022 hvor han var turneringens yngste spiller og sammen med Slafkovský en av to 17-åringer i den slovakiske troppen. Han noterte seg for én assist på syv kamper og hjalp det slovakiske laget med å vinne bronse, noe som var Slovakias første OL-medalje i ishockey. Han representerte deretter Slovakia ved ishockey-VM 2022 hvor han med sine fem målpoeng (1 mål og 5 assist) var poengkonge blant de slovakiske backene i turneringen.

Referanser

Eksterne lenker 
 

slovakiske ishockeyspillere
Olympiske medaljevinnere i ishockey
Olympiske bronsemedaljevinnere for Slovakia
Deltakere for Slovakia under Vinter-OL 2022
Ishockeyspillere under Vinter-OL 2022
Medaljevinnere under Vinter-OL 2022